Jānis Bunkšs

Jānis Bunkšs (dzimis ) ir latviešu valsts un sabiedrisks darbinieks. Bijis trīs Saeimas sasaukumu deputāts, kā arī bijis ministrs.

Biogrāfija 
Dzimis Dobelē šofera Jāņa Bunkša vecākā (1925–2008) un skolotājas Marijas Barones (1930) ģimenē. 1968. gadā pabeidzis Aizupes astoņgadīgo skolu, 1971. gadā — Jelgavas 2. vidusskolu, 1979. gadā absolvējis Latvijas Lauksaimniecības akadēmijas Lauksaimniecības mehanizācijas fakultāti, ieguvis inženiera mehāniķa specialitāti. 1992. gadā turpat ieguvis ekonomikas zinātņu maģistra grādu.

1970. gadu pirmajā pusē pēc dienesta armijā strādājis par matemātikas skolotāju Aizupes pamatskolā. Nodarbojies ar orientēšanās sportu. 

No 1979. līdz 1983. gadam bijis asistents un laboratorijas vadītājs Latvijas Lauksaimniecības akadēmijā, kurā strādāja līdz 1990. gadam. Iestājies Latvijas Tautas frontē. 

No 1990. līdz 1993. gadam bijis Jelgavas pilsētas tautas deputātu padomes priekšsēdētājs.

1993. gadā kandidējis 5. Saeimas vēlēšanās no partijas "Latvijas Ceļš" saraksta kā viens no partijas dibinātājiem, tomēr parlamentā netika ievēlēts. 

No 1993. līdz 1994. gadam bija Pašvaldību reformu departamenta direktors. 

Deputāta mandātu ieguvis . Tika ievēlēts arī 6. (1995—1998) un 7. Saeimā (1998—1999, 2000—2002). 7. Saeimā nolicis deputāta mandātu uz laiku, kamēr pildījis ministra pienākumus.

No  līdz  bija pašvaldību lietu ministrs, no  līdz  — pašvaldību lietu valsts ministrs (no  kā īpašu uzdevumu ministrs valsts pārvaldes un pašvaldību reformas jautājumos).

8. Saeimas vēlēšanās Bunkšs atkal kandidēja no Latvijas Ceļa saraksta, taču netika ievēlēts. 2003. gada janvārī viņš kļuva par Sabiedrisko pakalpojumu regulēšanas komisijas izpilddirektora pienākuma izpildītāju un apturēja dalību partijā. Vēlāk Bunkšs kļuva par komisijas izpilddirektoru.

2008. gadā Bunkšu apbalvoja ar Jelgavas pilsētas Goda zīmi.

Personīgā dzīve 
1974. gadā apprecējies ar Marutu Umbraško, laulībā dzimuši trīs dēli un viena meita. Iestājies studentu korporācijā Fraternitas Imantica.

Atsauces 

1953. gadā dzimušie
Dobelē dzimušie
"Latvijas Ceļa" politiķi
5. Saeimas deputāti
6. Saeimas deputāti
7. Saeimas deputāti
Jelgavas pašvaldības vadītāji